
CAIET DE SARCINI

privind achiziţia serviciului

 “Închirierea şi întreţinerea toaletelor ecologice mobile pe raza municipiului Timişoara”
1. OBIECTUL  ACHIZIŢIEI
Închirierea şi întreţinerea de toalete ecologice mobile pe raza Municipiului Timişoara în locaţiile cuprinse în anexa 1 a prezentului caiet de sarcini.
Numărul de toalete ecologice care face obiectul prezentei proceduri de achiziţie este de minim 101 bucăţi/lună , acestea putând fi suplimentate în funcţie de nevoile achizitorului, la un maxim de 155 bucăţi/lună pe perioada contractului.
Serviciile de întreţinere de la un minim de  31.512 servicii  la un maxim de 70.922 servicii pe perioada acordului cadru.

Autoritatea contractantă doreşte închirierea de cabine de toalete ecologice precum şi a serviciilor de întreţinere a acestora, în scopul asigurării igienei în zonele verzi (scuaruri, parcuri, grădini publice, locuri de joacă special  amenajate) şi zonele aglomerate din Municipiul Timişoara, pe tot parcursul anului, cu precădere în sezonul cald şi în perioadele cu festivităţi la care Municipiul Timişoara este organizator, coorganizator sau partener la organizarea de evenimente. 
    2.CANTITATEA PRESTAŢIEI 

2.1 Pentru asigurarea condiţiilor zilnice de igienă în zonele verzi (scuaruri, parcuri, grădini publice, locuri de joacă special amenajate) şi zonele aglomerate din Municipiul Timişoara, trebuiesc instalate, puse în funcţiune, întreţinute şi curăţate de trei ori pe săptămână cabinele de toalete ecologice.

2.2 Locaţiile cabinelor de toaletă ecologice sunt stabilite în anexa 1 prin ordinele de lucru emise de achizitor, în zonele verzi (scuaruri, parcuri, grădini publice, locuri de joacă special amenajate) şi zonele aglomerate din municipiul Timişoara. Numărul acestor locaţii,  poate fi majorat la solicitarea achizitorului, scrisă sau telefonică, după necesităţi, ori de câte ori este cazul.

2.2 Montarea cabinelor se va face de către prestator pe cheltuiala sa, în punctele stabilite de achizitor.

2.3 Cabinele de toalete ecologice vor fi instalate pe tot parcursul anului, cu precădere în sezonul cald sau în perioadele cu festivităţi şi vor fi menţinute în stare de igienă de către prestator.

2.4 În funcţie de bugetul alocat de evenimentele care pot apărea, sau de necesităţile din teren, achizitorul poate solicita prestatorului schimbarea locaţiei şi a numărului de cabine de toaletă instalate faţă de cel specificat mai sus la punctul 1 (amplasarea unui număr diferit de cabine de toaletă în anumite perioade).

2.5 Vidanjarea, întreţinerea şi asigurarea condiţiilor de igienă a cabinelor de toaletă de către prestator se va face de trei ori pe săptămână, la fiecare cabină de  toaletă, de la data instalării acestora, iar în anumite perioade şi pentru anumite locaţii specificate, la solicitarea achizitorului, aceste operaţii pot fi suplimentate.

2.6 Operaţiunile de întreţinere şi asigurarea condiţiilor de igienă a cabinelor de toaletă presupun efectuarea următoarelor acţiuni:

· vidanjare rezervor dejecţii

· înlocuire  substanţă  activă   parfumată  care dezinfectează, descompune şi macerează materiile fecale

· spălare interioară cu jet de înaltă presiune

· ştergere interior cabină

· spălare pisoar

· parfumare pereţi cabină

· înlocuire pastile dezodorizante

· înlocuire hârtie igienică.
 3.SPECIFICAŢII TEHNICE

     3.1 Primăria Municipiului Timişoara doreşte amplasarea de toalete ecologice cu îndeplinirea următoarelelor condiţii :

· cabina de toaletă trebuie să fie dotată :

· uşă cu încuietoare cu semn alternativ ocupat/liber (sau similar)

· pisoar 

· cu pompe recirculabile

· cu sistem de aerisire ;
· cabina de toaletă nu trebuie să fie dependentă de sistemul de canalizare şi alimentare cu apă al oraşului ;

· cabinele de toaletă vor fi dotate cu instalaţii proprii pentru colectarea, tratarea şi evacuarea apelor uzate astfel încât să nu polueze solul, apele, sau aerul;
· cabinele de toaletă să fie noi, solid ancorate; 

· cabina de toaletă trebuie să impiedice contactul vizual cu rezervorul de dejecţii, să nu permită tegumentelor să sară din bazinul de stocare a dejecţiilor în timpul utilizării ;

· suport pentru hârtie igienică ;

· scaunul toaletei să fie prevăzut cu capac rabatabil;

· podea antiderapantă ;

· obiectele sanitare vor fi menţinute în permanentă stare de funcţionare, luându-se toate măsurile în acest sens ;

· se va efectua dezinsecţie profilactică ;

· cabinele de toaletă vor avea dotarea specifică prevăzută în normele de proiectare

· cabina de toaletă trebuie să fie confecţionată din materiale ecologice, materiale rezistente, uşor de întreţinut (spălare, dezinfectare) , cu suprafeţe netede şi colţuri rotunjite pentru evitarea eventualelor accidente ;

· cabina de toaletă va trebui să asigure o astfel de utilizare încât să nu producă disconfort (miros, vectori, estetic) ;

·  cabinele vor fi semnalizate adecvat 
· cabinele vor fi retrase de la trotuar ;

· acolo unde se impune se vor asigura de către prestator alei de acces şi platforme de amplasare pentru cabine ;

· se interzice amplasarea cabinelor de toaletă în zona fronturilor vizibile ale clădirilor declarate monumente istorice sau de arhitectură 

· amplasarea, montarea şi întreţinerea cabinelor de toaletă se va face fără distrugerea pavimentului.

Dimensiuni minime : 

· Lăţime interior  : 1,00 x 1,00 m

· Inălţime în interior :  2,20 m

· Capacitate rezervor dejecţii : 200 litri

 3.2 Prestatorul răspunde de calitatea serviciilor pe care le prestează.

Condiţii de calitate :
· Cabinele ecologice trebuie să fie menţinute zilnic complete, fără elemente lipsă 

· Se vor respecta întocmai toate tehnologiile de execuţie pentru acest tip de prestaţie, pentru fiecare tip de cabină folosită, în scopul asigurării condiţiilor de igienă, sănătate şi de protecţie a mediului pe toată durata închirierii cabinelor de toalete ecologice.

· Vor fi utilizate materiale dezinfectante; deodorante, biodegradabile şi diferite nuanţe de parfum care spală, dezinfectează, descompun şi macerează materiile fecale, având avizul sanitar al Ministerului Sănătăţii.

· Cabinele trebuie să aiba uşa, pereţii, planşeul şi platformele curate, spălate şi dezinfectate la interior şi la exterior

· În exteriorul cabinelor, la loc vizibil, prestatorul va lipi autocolante cu numărul de inventar al platformei, numele prestatorului şi telefoanele non-stop ale dispeceratului propriu, pentru a prelua eventualele sesizări ale populaţiei sau ale achizitorului.

· În cazul deteriorării sau dispariţiei unor părţi componente ale toaletelor, prestatorul va lua măsuri de refacere / înlocuire a acestora pe propria cheltuială.
3.3 Prestatorul va trebui să facă dovada că acest gen de toalete are acordul Ministerului Sănătăţii şi  Direcţiei de Sănătate Publică.
3.4 Prestatorul trebuie să aibă acordul Regiei Judeţene de Apă pentru deversarea dejecţiilor, precum şi acordul Agenţiei Judeţene de Mediu pentru utilizarea substanţelor biodegradabile.
3.5 Prestatorul va trebui să facă dovada că toaletele ce se vor monta sunt noi.
OBLIGAŢIILE PRESTATORULUI

Obligaţiile prestatorului sunt:

b)  Să pună la dispoziţia achizitorului numărul de cabine de toalete ecologice solicitate, dotate calitativ şi în perfectă stare de funcţionare

c)  Să asigure transportul şi instalarea în locurile stabilite de achizitor a cabinelor de toalete ecologice.

d)  Să asigure de trei ori pe săptămână, vidanjarea, întreţinerea, spălarea şi dezinfectarea fiecărei cabine de toaletă pe întreaga perioada contractată,  sau zilnic la solicitarea beneficiarului.
e) Prestatorul răspunde de calitatea serviciilor pe care le prestează.
f) Să asigure prestaţia cu respectarea tuturor dispoziţiilor legale în vigoare pentru activităţile specifice serviciului contractat (a normelor sanitare, de mediu etc.).
g) Să reînnoiască orice autorizaţie sau document până la termenul legal de expirare al acestora.
h) Să asigure zilnic - în sezonul cald precum şi în zilele cu festivităţi efectuarea de servicii zilnice (de vidanjare, întreţinere, spălare şi dezinfectare) pentru cabinele de toalete ecologice stabilite de achizitor.
i) Să aibă capacitatea de a deţine, instala şi de a întreţine, la ordinul de lucru al achizitorului, în orice lună a anului, un număr suplimentar de 30 de cabine de toalete ecologice, faţă de numărul menţionat în anexa la prezentul caiet de sarcini.

j) Să instaleze în locaţiile indicate prin ordinul de lucru al achizitorului, numărul complet de cabine de toalete solicitate, în termen de maxim 8 ore de la primirea ordinului de lucru.
k) Să prezinte achizitorului, în baza contractului, situaţii de plată lunare în baza procesului verbal de recepţie lunar (Tabel verificare toalete ecologice) încheiat între părţí, precum şi orice alte acte necesare justificative cerute de achizitor.

4.  PENALITĂŢI. CLAUZE DE REZILIERE

4.1 Pentru fiecare obligaţie nerespectată şi în fiecare zi de constatare se aplică prestatorului penalitatea de 0.1% din valoarea situaţiei de plată lunare.

4.2 În cazul în care în procesul verbal lunar se consemnează de către achizitor, mai mult de 6 puncte de penalitate din cauza exclusivă a prestatorului, pentru nerespectarea obligaţiilor menţionate mai sus la punctul 2.3 sau stabilite prin caietul de sarcini şi contract, achizitorul va aplica procedurile legale pentru rezilierea în cel mai scurt termen a contractului cu prestatorul.
1 punct de penalitate constă 2 reclamaţii întemeiate într-o perioadă de o lună.
5. ALTE CLAUZE

5.1 Prestatorul va desemna şi va aduce la cunoştinţa achizitorului persoanele de contact din cadrul societăţii sale care coordonează efectuarea prestaţiei in municipiul Timişoara, precum şi persoana împuternicită să semneze şi să ştampileze procesele verbale (Tabel verificare toalete ecologice)  şi situaţiile de plată. De asemenea, prestatorul va pune la dispoziţia achizitorului numerele de telefon la care pot fi contactate, non-stop, aceste persoane desemnate.
5.2 Prestatorul va asigura pe cheltuiala sa mascarea toaletetelor ecologice prin garduri vii, rasteluri de lemn sau grilaje ornamentale în zonele verzi (scuaruri, parcuri, grădini publice, locuri de joacă special amenajate), pentru locaţiile situate în zonele afectate de prevederile legii 422/2001 privind protejarea monumentelor istorice, precum şi zonele de protecţie a acestora, aceste locaţii fiind stabilite de achizitor.
5.3 Amplasarea efectivă a toaletelor ecologice mobile se va face doar în locaţiile avizate de către Direcţia de Urbanism, ţinând cont de spaţiul urban în care urmează a fi amplasate.

5.4 Nu se va percepe taxă de utilizare a toaletelor.
5.5 Prestatorul trebuie să aibă capacitatea de a instala în termen de maxim 6 ore de la comanda achizitorului un număr de 30 de cabine de toalete ecologice la care să asigure întreţinerea.
5.6 Să instaleze în locaţiile indicate de către achizitor, numărul de cabine de toalete solicitate.Să intervină în termen de maxim 4 ore de la primirea oricărei reclamaţii sau sesizări, telefonice sau scrise, pentru remedierea oricărei avarii, defecţiuni sau vandalizăni la cabinele de toalete ecologice.

6 TERMENUL DE EXECUŢIE
Serviciul se va presta pe o perioadă de 24 luni de la semnarea contractului.

  Ing. Adrian Orza 

